Help:Editing pages/hr

Vrlo je jednostavno uređivati sadržaj wikija:


 * 1) Kliknite na "|Uredi" karticu na vrhu stranice.
 * 2) Napravite promjene u tekstu.
 * 3) Kliknite na "|Spremi" gumb.

I to je to!

Pravila i konvencije za uređivanje i formatiranje
Pravilo broj 1 kod uređivanja wikija je budite hrabri. Samo naprijed - napravite promjene. Ostali mogu popraviti sve vaše pogreške, stoga se odvažite i pokušajte! Postoje raznovrsna pravila, običaji i pristupi uređivanju wiki stranica, ali pravilo odvažnosti je najvažnije.

Uređivanjem wikija možete dodati cijele odlomke ili stranice s novim informacijama, ili možete samo ispraviti zatipak ili pravopisnu pogrešku. Nastojte da tekst koji dodajete ili uređujete bude jasan i jezgrovit. Još važnije: uvijek nastojte svojim aktivnostima poboljšati sadržaj wikija.

Kada želite formatirati tekst, primjerice dodati podnaslove ili podebljati slova, to možete učiniti korištenjem wiki sintakse ili pomoću gumba u alatnoj traci za uređivanje koja se nalazi iznad područja za uređivanje. Pogledajte Pomoć:Formatiranje za primjere često korištenih mogućnosti formatiranja.

Sažetak uređivanja
Prije spremanja promjena, možete ukratko opisati promjene u polju |Proizvoljni sažetak. Ne morate se previše zamarati ovime, ili predugo razmišljati što napisati: samo dodajte kratak opis promjene koju ste upravo napravili. Naprimjer, možete napisati "ispravljen zatipak" ili "dodano više informacija o suncokretima".

Ovaj sažetak se pohranjuje zajedno s vašom promjenom, i olakšava drugima učinkovitije praćenje promjena na wikiju.

Pregled
Prije spremanja promjene dobro je koristiti opciju |Pokaži pregled. Ovo je povezano s praćenjem promjena, jer svaki put kad spremite nešto, ostali to vide kao zasebnu promjenu. Iako se ne morate previše brinuti zbog ovoga, poželjno je da vam korištenje pregleda prije spremanja uđe u naviku. Tako nećete morati ponovno uređivati tekst samo da biste napravili neku sitnu izmjenu nakon što ste već spremili promjene.

Prikaži razlike
Druga mogućnost je korištenje |Prikaži razlike gumba koji vam omogućuje da vidite razlike između trenutne i izmijenjene verzije teksta.

Ostale vrste uređivanja
Uređivanjem wikija možete dodati novu stranicu, premjestiti (ili preimenovati) stranicu, ili ju čak obrisati:



Zapamtite da cilj vašeg uređivanja uvijek mora biti poboljšavanje cjelokupnog sadržaja wikija.

Razgovori
Svaki članak ima svoju "stranicu za razgovor" gdje možete postavljati pitanja, iznositi prijedloge ili razgovarati o ispravcima. Pogledajte Pomoć:Stranice razgovora.